14 



længe havde jeg selv tænkt paa at faa indrettet et saadant 

 Bassin; et Tilfælde gav Stødet til, at jeg realiserede Tanken; 

 jeg saa nemlig en kølig Septemberdag efter et stærkt Regnskyl, 

 hvor ihærdigt en Hvid Vipstjert badede sig i en Vandpyt paa 

 Vejen; jeg kom til at tænke paa, at naar en Fugl paa en kold 

 Dag, hvor der var nok af Fugtighed, var saa ivrig for at bade 



Fig. 43. Bade- og Drikkekar; i Vandet en Drossel, paa Kanten en Bogfinke. 



sig, kunde man tænke, hvor kærkomment et Bad maatte være 

 paa varme Dage, og jeg fik Badekarret indrettet. Det blev 

 lavet efter en Model, som jeg fandt i det ungarske Tidsskrift 

 »Aquila«; det er et lille fladt, firkantet Cementbassin, 1 m langt, 

 60 cm bredt; i den ene Ende er det 10 cm dybt, medens den 

 anden Ende ligger i Højde med Jordoverfladen. Bunden er 

 skraa, saa at Fuglene fra Kanten kan gaa ud i ganske lavt 

 Vand og efter Behov ud paa dybere. Bassinet er støbt af Ce- 

 ment i en Græsplæne, med Buske i kun faa Meters Afstand paa 

 de 2 Sider. Intet, af hvad jeg har gjort for Fugle, har bragt 

 mig saa stor Glæde og bragt Fuglene saa nær til mig, maaske 

 naar jeg undtager Fodringen om Vintren. Badekarret er anbragt 

 i Haven umiddelbart ved den Plads, hvor vi om Sommeren 

 daglig spiser, og Fuglene kommer her Dagen igennem og bader. 



